Taivas TV7

Taivas TV7 on suomalainen yhteiskristillinen televisiokanava, joka aloitti lähetyksensä 15. joulukuuta 2003 paikallisena kanavana HTV:n verkossa Helsingissä. Nykyään Taivas TV7 toimii Suomessa valtakunnallisesti digitaalisessa kaapeliverkossa, Virossa kaapeliverkoissa sekä internetin kautta. TV7:llä on katsojia päivittäin noin 83 000 ja viikoittain noin 152 000. Vuonna 2014 tehdyn tutkimuksen mukaan TV7 on Suomen toiseksi tunnetuin kristillinen media, ja sen tuntee 39 prosenttia suomalaisista.

TV7:n toimitus, studio ja lähetysyksikkö sijaitsevat Helsingissä. Kanavalla on ulkomaantoimitus Israelin Jerusalemissa sekä Virossa ja Ruotsissa. TV7 työllistää noin 50 henkilöä, joista osa työskentelee Virossa ja Israelissa. 

Taivas TV7:n taustalla toimivat Ristin Tuki ry ja Lighthouse Network Ltd Oy. Ristin Tuki ryYhdistysrekisterin mukaanperustettu v. 1986. Kotipaikka Espoo. Rek.nro 146.323. ] toimii lahjoitusvarojen koordinoijana, julkaisee TV7 Uutiset -lehteä ja tuottaa paljon erilaisia tv-ohjelmia näytettäväksi TV7:ssä. Noin 90 prosenttia kanavan tuloista on lahjoitusvaroja, joita kanavan tukiyhdistys Ristin Tuki ry kerää. Vuosien 2007–2012 välillä Ristin Tuki ry. on kerännyt yhteensä 11,5 miljoonaa euroa. Kanavalla on säännöllisiä ja satunnaisia tukijoita yhteensä arviolta 9 000 ja osakkaita useita satoja. Lighthouse Network on toiminnallinen yhtiö, joka vastaa muun muassa kanavan lähetystekniikasta. Yrityksen rinnalla toimii TV7 kauppa -niminen yritys.

TV7 ei kuulu Julkisen sanan neuvoston sääntelyn piiriin.

 Historia 
Taivas TV7 -kanavan perustivat Sanoman eläkkeelle jäänyt varatoimitusjohtaja, viestintäneuvos Martti Ojares, joka on kanavan nykyinen toimitusjohtaja, ja hänen vaimonsa Mirja Ojares. Taivas TV7:n ensimmäinen lähetys esitettiin 15. joulukuuta 2003. Ohjelmisto alkoi Jean Sibeliuksen Finlandia-kappaleella. Kanava lopetti analogiset lähetyksensä 31. lokakuuta 2005 ja siirtyi digitaalisiin lähetyksiin. Risto Siltanen toimitti vuonna 2007 Kuva ja Sanan kustantaman Jumalan seitsemäs ihme -nimisen kirjan, joka käsittelee kristillisen televisiokanavan syntyä ja Mirja ja Martti Ojaresin roolia. Oman ohjelmistonsa ulkopuolella TV7 välitti aiemmin maailmanlaajuisen brittiläisen GOD TV:n ohjelmaa.

TV7:llä oli aiemmin rinnakkaiskanava TV7 Plus, joka on sittemmin lakkautettu.

 Näkyvyysalue 
Taivas TV7 on nykyään digitaalinen kaapelikanava ja on nähtävissä noin 155 paikkakunnalla Suomessa. Kanava näkyy kaikissa Suomen kaapeliverkoissa maksuttomana peruskanavana Vaasan seutua lukuun ottamatta, Vaasassa vaaditaan maksullinen ohjelmakortti. Ohjelmia on mahdollisuus katsoa suorana myös internetin kautta, ja yksittäisiä ohjelmia voi katsoa ohjelma-arkistosta. Antennitaloudessa on TV7 mahdollista saada näkymään IPTV-ratkaisulla .

Joulukuussa 2009 Taivas TV7 aloitti lähetykset myös Virossa, jossa esitetään pääasiassa samaa ohjelmistoa kuin Suomessa, mutta viroksi tekstitettynä. Kanavasta on vastuussa Taevas TV7 Kristlik Ühing -niminen järjestö. Kyseinen järjestö tuottaa ohjelmia vironkielellä kanavalle. TV7 näkyy myös Viron kaapeliverkoissa peruskanavana. Ruotsissa kanava näkyy maksullisen Maxivision HD-digiboksin kautta. 

 Kritiikki 
Koronapandemian aikana kanavan ohjelmissa on vuonna 2020 esitetty katteettomia väitteitä covid-19-viruksesta ja sen parantamisesta sekä perusteetonta rokotusten kritiikkiä. Esirukousohjelman juontaja väitti, että ihmisistä luodaan erityinen rekisteri ja luodaan maailmanlaajuinen rokote, jonka sisällä ihmiseen laitetaan mikrosiru eli "pedon merkki". Hankkeen takana on juontajan mukaan Bill Gates. Juontajan mukaan sirun kautta ohjataan ihmisten ajattelua. Uskontojen uhrien tuki ry (UUT) on lähettämässä kanavan johdolle kirjettä, jossa kiinnitetään huomiota ohjelmien valheelliseen sisältöön.Pekka Torvinen, TV7-kanavan sisältö huolettaa. Helsingin Sanomat 23.6.2020 s. B 2

Kanavan ohjelmistossa on ollut myös nigerialaisen miljonääripapin Chris Oyakhilomen ohjelmia. Oyakhilome väittää 5G-teknologian olevan yhteydessä pandemiaan, ja Britannian viranomainen Ofcom on puuttunut ohjelmiin. Ofcomilla on oikeus puuttua sisältöihinkin, toisin kuin suomalaisilla viranomaisilla. Oyakhilomen väitteitä levitetään muissakin TV7-kanavan lähetyksissä.

Kanavan tiedotteessa on luonnehdittu Pride-tapahtumia sanoilla "[ne] täyttävät kaupungit Jumalan vastaisella saastalla korottaen seksuaalista vapautta". Itä-Suomen yliopiston rikos- ja prosessioikeuden professorin Matti Tolvasen mukaan kirjoitus on rikosvastuun rajoilla.Saako tällaista julkaista? Taivas TV7:n "Rukoushälytys" solvaa Prideä Jumalan vastaiseksi saastaksi ja osallistuvia eksytetyiksi, Mtv uutiset 26.6.2019

 Ohjelma-arkisto 
TV7:llä on laaja ohjelma-arkisto, josta ohjelmia voi katsoa jälkikäteen. Arkistosta löytyy yli 40 000 ohjelmajaksoa. Nykyään Tv7:n arkisto tunnetaan nimellä Arkki.

 Ohjelmatarjontaa 
TV7 lähettää ohjelmia eri ikäisille ja ohjelmien tekijät edustavat laajasti suomalaista ja kansainvälistä kristillistä kenttää. Ohjelmien kotimaisuusaste on reilusti yli puolet. Kanavan perusohjelmisto on klo 17 alkava kahdeksan tunnin ohjelmistopaketti, joka uusitaan sekä yöllä että seuraavana päivänä.http://www.tv7.fi/info/  TV7 info

 Uutisia
TV7 Israel News - päivittäin tuoreet uutiset Israelista.
 TV7 Jerusalem-uutiset - viikoittainen sähkekatsaus Israel-aiheisiin uutisiin.
 Avainmedian uutiset - Ohjelma kertoo Avainmedia-lähetystyöjärjestön lähetystyön uutisista.
 Christian World News - CBN:n puolen tunnin uutispaketti, joihin valikoidaan kansainvälisesti kristittyjä kiinnostavia uutisia.
 Marttyyrien ääni - Stefanus-Lähetys ry:n ohjelma vainotuista seurakunnista.
 Elokuvia
 Dokumentteja ja hengellisiä asiaohjelmia
 Klubi 700 - Hengellinen asiaohjelma, joka käsittelee yhteiskunnallisia teemoja ja ihmiselämän arjen asioita kristityn näkökulmasta. Klubi 700 on ohjelmaformaatin kansainvälinen versio.
 Käännekohta - Amerikkalainen makasiiniohjelma, joka paneutuu persooniin, ajan ilmiöihin sekä musiikkiin kristityn näkökulmasta.
 Israel-aiheisia ohjelmia
 Israel Art - ohjelma Israelissa asuvista taiteilijoista, joita inspiroi tavalla tai toisella suhde Jumalaan.
 Israel puhuu - TV7:n hengellinen asiaohjelma Israelista, jossa eletään monenlaisten ristipaineiden ja jännitteiden keskellä.
 Juuret lähteellä - messiaanisen juutalaisen Barry Segalin ohjelma Israelista.
 Tähtäimessä Israel - Kirjailija Pekka Sartola avaa Israelin ja Lähi-idän historiaa, nykytilaa ja tulevaisuutta.
 Jerusalem studio - TV7 Jerusalemin toimittama 20-minuuttinen viikoittainen studio-ohjelma. Keskustelun aiheina ovat mm. Israelin sisä- ja ulkopolitiikka, yhteiskunnalliset muutokset, arkeologia sekä uskonto.
 Keskusteluohjelmia
 Yliluonnollista - Sid Rothin keskusteluohjelma, joka keskittyy yliluonnollisiin asioihin.
 Lähetystyö- ja evankeliointiohjelmia
 Avainmedian haastattelussa - Medialähetystalo Avainmedian haastattelussa tavataan kiinnostavia henkilöitä, joiden elämään liittyy lähetystyö.
 Lähetyskipinä - SLEY:n tuottama ohjelmasarja lähetystyöntekijöistä ja Raamattuopetuksesta.
 Patricia King - Ikuinen rakkaus - Amerikkalaisen Patricia Kingin ohjelma tuo evankeliumin lähelle katsojia 
 Henkilökohtaisia todistuksia ja henkilökuvia
 Kosketus - Kosketus kertoo tavallisten ihmisten arjesta, yrityksistä selviytyä yksin ja lopulta ylhäältä tulleesta avusta.
 Kulmakivi - Ohjelmassa tavataan tavallisia ihmisiä, jotka ovat kokeneet tulleensa johdatetuksi.
 Haastattelussa - Haastateltavana suomalaisia ja ulkomaalaisia kristittyjä.
 Isännän pöydässä - Martti Ojares haastattelee suomalaisia kristittyjä miehiä.
 Raamattuopetusta 
 One Way - Tapani Suonto opettaa
 Café Raamattu - Leif Nummelan toimittama keskusteluohjelma ajankohtaisista teemoista kristityn näkökulmasta.
 Derek Prince
 Ajankohtaista taivaasta - Håkan ja Pia Westergårdin ohjelma
 Raamattu avautuu - David Pawsonin raamattuohjelma
 Elävä yhteys - Juha Ketola on kiertävä saarnaaja sekä ICEJ:n Suomen osaston puheenjohtaja.
 Iloa arkeen - Joyce Meyer
 Tie on valmis! - pastori Asko Tynjälän raamattu- ja musiikkiaiheinen ohjelma.
 Varustamo - pastori Jarmo Sormusen opetusohjelma.
 TV7 raamattukoulu - Opetuksesta vastaavat eri tunnustuskuntien edustajat, pastorit ja asiantuntijat. Raamattukoulu on toteutettu yhteistyössä Missio Järvenpään kanssa.
 Hillsong TV - Hillsong Churchin kristillinen televisio-ohjelma, joka koostuu Brian Houstonin opetuksesta sekä Darlene Zschechin ja Hillsong-tiimin ylistyksestä
 Rukousohjelmia
 Kielten opetusta
 Mesila - hepreankielen opiskeluohjelma, opettajana Hannele Tainio.
 Lastenohjelmia
 Lelulaatikko - Lasten makasiiniohjelma
 Superkirja, animaatiosarja
 Come Home Kids - Lapsille ja lapsenmielisille suunnattu ohjelma.
 Lasten kotipuu - Elämän suuria kysymyksiä musiikin ja huumorin kanssa pohtiva ohjelma.
 Panjo ja Kani
 Nelli-Nalle

 Kirjallisuutta 


 Lähteet 

 Aiheesta muualla 
 TV7:n kotisivut
 Heikki Kiseleff, Taivas kanavalla : Taivas TV7 ja suomalainen sähköinen kirkko. Pro gradu Helsingin yliopisto 2018 (Pysyvä osoite)
 Petri Jääskeläinen, Jumala, Trump ja Putin – kristillisen konservatiivioikeiston toiminta Suomessa kulkee samoilla raiteilla kuin Yhdysvaltain evankelikaaleilla, Kirkko ja kaupunki 20.8.2018

Luokka:Kristillinen media Suomessa
Luokka:Suomalaiset televisiokanavat
Luokka:Vuonna 2003 perustetut televisiokanavat
Luokka:Kristillinen televisio